CELEX: 62020CA0096
Language: hr
Date: 2021-03-10 00:00:00
Title: Predmet C-96/20: Presuda Suda (osmo vijeće) od 10. ožujka 2021. (zahtjev za prethodnu odluku koji je uputio Corte suprema di cassazione – Italija) – Ordine Nazionale dei Biologi, MX, NY, OZ/Presidenza del Consiglio dei Ministri („Zahtjev za prethodnu odluku – Javno zdravlje – Članak 168. UFEU-a – Direktiva 2002/98/EZ – Standardi kvalitete i sigurnosti za ljudsku krv i krvne sastojke – Cilj kojim se nastoji osigurati visoka razina zaštite ljudskog zdravlja – Članak 4. stavak 2. i članak 9. stavak 2. – Ustanove koje obavljaju transfuzijsku djelatnost – Odgovorna osoba – Minimalni uvjeti kvalifikacije – Mogućnost države članice da predvidi stroži sustav – Margina prosudbe za države članice”)

10.5.2021   
            
            
               HR
            
            
               Službeni list Europske unije
            
            
               C 182/20
            
         
      Presuda Suda (osmo vijeće) od 10. ožujka 2021. (zahtjev za prethodnu odluku koji je uputio Corte suprema di cassazione – Italija) – Ordine Nazionale dei Biologi, MX, NY, OZ/Presidenza del Consiglio dei Ministri
      (Predmet C-96/20) (1)
      
      („Zahtjev za prethodnu odluku - Javno zdravlje - Članak 168. UFEU-a - Direktiva 2002/98/EZ - Standardi kvalitete i sigurnosti za ljudsku krv i krvne sastojke - Cilj kojim se nastoji osigurati visoka razina zaštite ljudskog zdravlja - Članak 4. stavak 2. i članak 9. stavak 2. - Ustanove koje obavljaju transfuzijsku djelatnost - Odgovorna osoba - Minimalni uvjeti kvalifikacije - Mogućnost države članice da predvidi stroži sustav - Margina prosudbe za države članice”)
      (2021/C 182/27)
      Jezik postupka: talijanski
      
         Sud koji je uputio zahtjev
      
      Corte suprema di cassazione
      
         Stranke glavnog postupka
      
      
         Tužitelji: Ordine Nazionale dei Biologi, MX, NY, OZ
      
         Tuženik: Presidenza del Consiglio dei Ministri
      
         uz sudjelovanje: Sds Snabi, Agenzia Regionale Protezione Ambiente (ARPA)
      
         Izreka
      
      Članak 9. stavak 2. točku (a) Direktive 2002/98/EZ Europskog parlamenta i Vijeća od 27. siječnja 2003. o utvrđivanju standarda kvalitete i sigurnosti za prikupljanje, ispitivanje, preradu, čuvanje i promet ljudske krvi i krvnih sastojaka i o izmjeni Direktive 2001/83/EZ, u vezi s njezinim člankom 4. stavkom 2., treba tumačiti na način da mu se ne protivi nacionalni propis koji predviđa da samo osobe koje posjeduju diplomu u području medicine i kirurgije mogu biti imenovane odgovornom osobom u ustanovi koja obavlja transfuzijsku djelatnost, pod uvjetom da taj propis u svakom pogledu poštuje pravo Unije.
      
         (1)  SL C 209, 22. 6. 2020.